recursal/SuperWikiNEXT-32B huggingface dataset:
Air kapur
**Air kapur** adalah nama umum bagi larutan tepu kalsium hidroksida. Kalsium hidroksida, Ca(OH)2 tidak begitu larut di dalam air (1.5 g dm−3 pada suhu 25 °C.) Air kapur tulen adalah jernih dan tidak berwarna, dengan sedikit bau tanah dan mempunyai rasa pahit akibat kewujudan kalsium hidroksida. 

Air kapur disediakan dengan mengocak lebihan kalsium hidroksida di dalam air suling, dan menurasnya dari lebihan Ca(OH)2 yang tak terlarut. Apabila lebihan kalsium hidroksida ditambah ke dalam air kapur, apungan zarah kalsium hidroksida akan wujud lalu memberikan rupa keputihan seperti susu lalu diberi istilah *milk of lime*. Larutan keputihan ini mempunyai pH 12.3.

Kegunaan
--------

### Harian

Air kapur sering digunakan di dapur sebagai salah satu bahan untuk melembutkan sotong kering selain air abu. 

Air kapur turut digunakan oleh masyarakat Melayu lama dan juga masyarakat India yang sering meletakkannya di atas daun sirih sebelum dikunyah. Amalan ini masih diamalkan oleh sesetengah masyarakat kampung dan boleh dilihat semasa majlis perkahwinan apabila sirih junjung sering disekalikan dengan kapur yang basah.

### Kimia

Karbon dioksida melalui air kapur, lalu memberikan larutan keputihan. Ini disebabkan apungan kalsium karbonat tidak terlarut yang terbentuk:

Ca(OH)2*(ak)* + CO2*(g)* → CaCO3*(p)* + H2O*(c)*
Jika CO2 ditambah lagi, tindak balas berikut akan berlaku:

CaCO3*(p)* + H2O*(c)* + CO2*(g)* → Ca(HCO3)2*(ak)*
Ciri kimia di atas adalah lazim dugunakan untuk mengesahkan kehadiran gas karbon dioksida dalam makmal sekolah, dan proses penulenan gula yang dipanggil pengkarbonatan.

### Industri

Sisa gas daripada industri yang mengandungi sulfur dioksida boleh dibersihkan dengan kaedah pembuihan di dalam air kapur, satu proses yang dinamakan, pengsulfatan, iaitu sulfur dioksida yang bertoksik diperangkapkan sebagai mendakan:

Ca(OH)2*(ak)* + SO2*(g)* → CaSO3*(p)* + H2O*(c)*
Ia juga digunakan di dalam industri sebagai agen peneutralan dalan rawatan sisa air bandaran.

### Seni

Dalam seni catan fresko, air kapur digunakan sebagai pelarut warna untuk dikenakan pada plaster. Ia turut dinamakan cat kapur.

### Kegunaan lain

Air kapur turut digunakan secara meluas oleh penjaga marin sebagai pelengkap utama kalsium dan kealkalian bagi akuarium terumbu karang. Ia juga turut digunakan untuk membuat naskah kulit.

Rujukan
-------

1. ↑  ´Solubility of Inorganic and Metalorganic Compounds - A Compilation of Solubility Data from the Periodical Literature´, A. Seidell, W. F. Linke, Van Nostrand (Publisher), 1953
2. ↑  "The Nature and Making of Parchment" by Ronald Reed
Mazhab **Al-Kaisaniyyah** merupakan salah sebuah Mazhab atau aliran pemikiran yang terdapat dalam Syiah. Mereka ialah pengikut Kaisan. Kaisan merupakan seorang bekas hamba kepada Ali ibn Abu Talib r.a yang merupakan salah seorang sahabat Rasulullah S.A.W.

Latar Belakang
--------------

**Al-Kaisaniyyah** pernah menjadi Shi'a yang terbesar (Shia: bererti Pengikut) sekta Ghulat (dikalangan puak Shi'a pada tempoh) yang terbentuk dari pengikut Al-Mukhtar. Mereka percaya pada Iman Muhammad ibn al-Hanafiyyah. Selepas kematian Muhammad ibn al-Hanafiyyah sekta berpecah kepada beberapa sekta kecil setiap satu dengan iman dan kepercayaan tersendiri. Kaysanites melalui sejarah berterusan berpecah kepada sekta kecil dengan kematian pemimpin mereka. Satu dari sekta kecil Kaysanite yang dipimpin oleh Abbasids, yang berjaya memberontak menentang Khalifah Umayyad dan seterusnya mendirikan Khalifah Abbasid. Bagaimanapun, selepas perlantikan Abbasids sebagai Khalifah dan penolakan mereka pada asal Kaysanite mereka, sebahagian besar Kaysanites bertindak balas dengan meninggalkan sekta Kaysanite mereka dan sebaliknya bertukar kesetiaan mereka kepada sketa Shi'a yang lain. Dengan itu, sekta Shi'ah Kaysanite menjadi pupus sungguhpun pernah mendapat tempat terulung dikalangan Shi'a.

Etymologi
---------

Pengikut Al-Mukhtar yang muncul dari pergerakannya (termasuk kesemua sekta kecil berikutnya yang berasal dari gerakannya) yang mempercayai sebagai Iman, Muhammad ibn al-Hanafiyyah dan keturunannya atau sebarang pengganti yang ditetapkan pada asalnya digelar Mukhtariyya (sempena Al-Mukhtar), tetapi lebih biasa digelar sebagai Kaysaniyya (contoh. Kaysanites). Nama Kaysaniyya kelihatannya berasaskan pada nama keluarga Kaysan, kononnya diberikan kepada Al-Mukhtar oleh Ali, atau nama Mawali yang dibebaskan oleh Ali yang terbunuh dalam Perang Siffin yang dikenali sebagai Kaysan, dari mana didakwa Al-Mukhtar mendapat ideanya. Bagaimanapun, ia kemungkinannya dinamakan sempena Abu ‘Amra Kaysan, Mawali terkemuka dan ketua pengawal peribadi Al-Mukhtar.

Kaysanites turut dikenali sebagai Hanafis (sempena Muhammad ibn al-Hanafiyyah), Shi'a Berempat (contoh. mereka mengakui hanya 4 Imam selepas Muhammad) dan Khashabiyya (contoh. lelaki bersenjata belantan, kerana mereka bersenjata belantan atau tongkat).

Aliran
------

1. Al-Mukhtariyyah
2. Al-Hashimiyyah
3. Al-Bayaniyyah
4. Al-Rizamiyyah

Nota Kaki
---------

1. ↑  The Isma'ilis: Their History and Doctrines, by Farhad Daftary, pg.59, 60
2. ↑  Islamic messianism: the idea of Mahdī in twelver Shīʻism, by Abdulaziz Abdulhussein Sachedina, pg.10
3. ↑  Early Shīʻī thought: the teachings of Imam Muhạmmad al-Bāqir, by Arzina R. Lalani, Institute of Ismaili Studies, pg.34
4. ↑  A short history of the Fatimid khalifate, by De Lacy O'Leary, pg.5
5. ↑  Arabian studies, Volume 3, b University of Cambridge. Middle East Centre, pg.85
6. ↑  Shi'ism, by Heinz Halm, pg.28
7. ↑  Islamic desk reference, by E. J. van Donzel, pg.206
8. ↑  Shi'ism, by Heinz Halm, pg.491

Rujukan
-------

Pautan luar
-----------

* Kaysanite Imams family tree, pg.20
**Serah balik** ialah proses rasmi di mana satu negara atau negeri meminta dan dapat dari negara atau negeri lain penyerahan penjenayah yang disyaki atau dihukum. Antara negara, ekstradisi dikawal oleh perjanjian. Antara kawasan subnasional (sebagai contoh, negeri-negeri di Amerika Syarikat), di mana ekstradisi diperlukan mengikut undang-undang dan lebih tepat dirujuk sebagai rendisi.

Perjanjian serah balik
----------------------

Sepersetujuan dalam undang-undang antarabangsa adalah bahawa setiap negara tidak diwajibkan menyerahkan mana-mana penjenayah kepada negara asing. Ini berdasarkan salah satu prinsip kedaulatan yang memberikan setiap negara autoriti undang-undang terhadap orang-orang di dalam sempadannya. Ketiadaan kewajipan antarabangsa tersebut serta keinginan negara untuk memperoleh hak menuntut penjenayah negara asing telah menyebabkan banyak perjanjian serah balik diikat; kebanyakan negara di seluruh dunia telah mengikat perjanjian serah balik dwipihak dengan negara-negara yang lain. Walaupun demikian, masih tidak adanya satu negara di dunia ini yang berjaya mengikat perjanjian serah balik dengan semua negara yang lain; misalnya, Amerika Syarikat masih tidak mempunyai perjanjian serah balik dengan melebihi 50 buah negara, termasuk Republik Rakyat China, Namibia, dan Korea Utara.

Adanya dua jenis perjanjian serah balik, iaitu perjanjian senarai dan perjanjian dwikriminaliti. Yang paling biasa dan tradisional ialah perjanjian senarai yang mengandungi senarai jenayah yang boleh mengakibatkan serah balik. Perjanjian dwikriminaliti yang diamalkan sejak dekad 1980-an umumnya membenarkan penyerahan balik seseorang penjenayah yang disyaki hanya jika hukuman yang terbabit melebihi setahun pemenjaraan dalam kedua-dua negara. Kekadangnya, tempoh pemenjaraan yang disetujui antara kedua-dua negara itu berbeza-beza. Bagi kedua-dua jenis perjanjian, jika sesuatu kesalahan yang dilakukan bukannya jenayah dalam kedua-dua negara, maka kesalahan yang dilakukan itu tidak akan menyebabkan penyerahan balik.

Secara amnya, setiap perjanjian serah balik memerlukan negara yang meminta penyerahan balik membuktikan bahawa:

* Jenayah yang berkenaan adalah cukup serius.
* Terdapatnya kes *prima facie* terhadap orang yang dimintai.
* Kesalahan yang berkenaan merupakan jenayah di kedua-dua negara.
* Orang yang diserah balik boleh menerima pembicaraan yang agak adil di negara penerima.
* Hukuman yang mungkin dikenakan adalah setimpal dengan jenayah yang dilakukan.

Lihat juga
----------

* Pengusiran (deportasi)

Pautan luar
-----------

* *McNabb Associates, P.C.* International Extradition Database
* UN list of extradition information by country (1996) Diarkibkan 2015-09-10 di Wayback Machine
* US State Department - Using the Criminal Justice System
* The *McNabb Associates* International Extradition Blog
* A Brief Primer on International Law Diarkibkan 2016-11-10 di Wayback Machine With cases and commentary. Nathaniel Burney, 2007.
* Official United Nations website
* Official UN website on International Law
* Official website of the International Court of Justice
**Al-Muqtadir** (\* 895; † 932) adalah khalifah Islam ke-18 Bani Abbasiyah (908–932).

Setelah khalifah sebelumnya, al-Muktafi, dikurung selama beberapa bulan di biliknya, terjadi intrik yang berkaitan dengan masa depan khilafah. Dari 2 calon, adik al-Muktafi yang disukai khalifah dan keturunan al-Mu'tazz yang baru berusia 13 tahun, akhirnya dipilih al-Muqtadir, adik al-Muktafi.

Sejak masa pemerintahannya, kreadibiliti Bani Abbasiyah terus menurun. Pada masa yang sama, banyak nama dan tokoh Islam yang terkenal muncul untuk memberikan sumbangan dalam bidang sastera dan teknologi. Yang terkenal ialah seperti Ishaq bin Hunain (m. 911) (anak Hunain bin Ishaq), doktor dan penterjemah tulisan-tulisan falsafah Yunani ke dalam bahasa Arab; Ahmad ibn Fadlan, penjelajah; Muhammad bin Jabir bin Sinan al-Battani (m. 923), ahli astronomi; Thabari (m. 923), sejarawan dan agamawan; Abu Bakr ar-Razi (m. 930), ahli falsafah yang memberikan sumbangan mendasar dan abadi di dalam bidang kedoktoran dan kimia; Abu Nashr Muhammad al-Farabi (m. 950), kimiawan dan falsafah; Abu Nashr Mansur (m. 1036), ahli matematik; Al-Haitsam (m. 1040), ahli matematik; Abu Raihan al-Biruni (m. 1048), ahli matematik, ahli astronomi, ahli fizik; Omar Khayyám (m. 1123), penyair, ahli matematik, dan ahli astronomi.

Ada peperangan beberapa tahun antara kaum Muslimin dan Yunani di Asia, dengan kekalahan besar di sisi kaum Muslim yang banyak dijadikan tawanan. Namun, kawasan sempadan kerajaan Rom Byzantine, mulai terancam atas kemaraan gerombolan Bulgaria Volga; sehingga Kaisar Zoe Karbonopsina mengirim 2 DuBes ke Baghdad untuk menjamin proses gencatan senjata, dan membahagikan ransum buat tawanan Muslim. Mereka diterima dengan tangan terbuka dan perdamaian dipulihkan. 120,000 bongkah emas telah dibayar untuk tujuan pembebasan tahanan itu. 

12 tahun kemudian, untuk yang kedua kalinya al-Muqtadir menjadi sasaran kudeta. Anggota istana terkemuka yang telah bersekongkol untuk menjatuhkannya, memaksanya turun takhta demi saudaranya al-Qahir, namun setelah terjadi sejumlah penjarahan dan pembunuhan, para konspirator itu menyedari mereka tidak mendapat sokongan senjata, sehingga al-Muqtadir boleh memerintah lagi.

Pada tahun 932 Al-Muqtadir dibunuh oleh datuk bandar di Mosul. Beliau digantikan oleh saudaranya al-Qahir (932–934).

|  |  |  |
| --- | --- | --- |
| Didahului oleh:**al-Muktafi** | **Khalifah Bani Abbasiyah**(908–932) | Digantikan oleh:**al-Qahir** |

|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pencahayaan Bumi oleh Matahari pada hari ekuinoks
**Ekuinoks September** (atau **ekuoksik ke selatan**) adalah saat Matahari kelihatan menyeberangi khatulistiwa langit, menuju ke arah selatan. Disebabkan perbezaan antara tahun kalendar dan tahun tropika, ekuinoks September boleh berlaku pada bila-bila masa dari 21 hingga 24 September.

Semasa ekuinoks, di khatulistiwa, Matahari terbit secara tepat di timur dan terbenam tepat di barat. Sebelum ekuinoks ke selatan, Matahari terbit dan terbenam lebih jauh ke utara, dan selepas itu, ia terbit dan terbenam lebih jauh ke selatan. Ekuinoks boleh diambil untuk menandakan akhir musim panas dan awal musim luruh (**ekuinoks musim luruh**) di Utara Hemisfera, sambil menandakan berakhirnya musim sejuk dan permulaan musim bunga (**ekuinoks musim bunga**) di Hemisfera Selatan.

Kejadian
--------

Matahari terbenam di ekuinoks dari tapak Pizzo Vento di Fondachelli Fantina, Sicily
Lihat juga: tahun tropika
Equinox September adalah satu titik dalam masa yang biasa digunakan untuk menentukan panjang tahun tropika.

Tarikh dan masa ekuinoks September yang berlaku dari tahun 2001 hingga 2011 disenaraikan seperti berikut:

| Tarikh | masa |
| --- | --- |
| 2001-09-22 | 23:04 |
| 2002-09-23 | 04:55 |
| 2003-09-23 | 10:47 |
| 2004-09-22 | 16:30 |
| 2005-09-22 | 22:23 |
| 2006-09-23 | 04:03 |
| 2007-09-23 | 09:51 |
| 2008-09-22 | 15:44 |
| 2009-09-22 | 21:18 |
| 2010-09-23 | 03:09 |
| 2011-09-22 | 13:22 |

Buruj
-----

Titik di mana Matahari melintasi khatulistiwa langit ke arah selatan dipanggil titik pertama Libra. Walau bagaimanapun, disebabkan oleh liukan ekuinoks, titik ini tidak lagi berada dalam buruj Libra, melainkan di Virgo.

Ekuinoks September melintas dari Libra ke Virgo pada tahun −729, akan masuk ke Leo pada tahun 2439.

Pergerakan Matahari yang ketara berhubung dengan ufuk
-----------------------------------------------------

Pada ekuinoks, Matahari terbit secara tepat di timur dan terbenam tepat di barat. Walau bagaimanapun, kerana disebabkan biasanya ia akan kelihatan sedikit di atas ufuk pada masa ini apabila pertengahan "benar" sedang terbit atau terbenam. Bagi pemerhati di kutub utara atau selatan, ia bergerak hampir mendatar pada atau di atas ufuk, tidak jelas terbit atau terbenam selain dari pergerakan dalam "deklinasi" (dan oleh itu ketinggian) sedikit di bawah separuh (0.39) darjah sehari.

Budaya
------

Lihat juga: Ekuinoks Mac#Budaya

Rujukan
-------

1. ↑  "Defining Seasons". *www.timeanddate.com* (dalam bahasa Inggeris). Dicapai pada 2017-09-21.
2. ↑  "Earth's Seasons — Naval Oceanography Portal". *www.usno.navy.mil* (dalam bahasa Inggeris). Diarkibkan daripada yang asal pada 2014-08-22. Dicapai pada 2017-09-21.

Lihat juga
----------

* Ekuinoks Mac
Datuk **Abdul Halim Mohd Seth** (1946-11 Oktober 2011) adalah bekas Anggota Dewan Undangan Negeri Pahang bagi kawasan Sanggang (kini dikenali sebagai DUN Kerdau).

Keluarga
--------

Nama isterinya adalah Datin Hasna bt Hussin,dan mereka dikurniai empat orang anak iaitu Muhd Haikal, Nurhassyati, Muhd Hafizi dan Nurhaslinda.

Abangnya, Allahyarham Tan Sri Yahya Mohd Seth adalah bekas Menteri Besar Pahang dari 1964 hingga 1972 manakala bapanya bernama Allahyarham Mohd Seth b Khatibuddin yang juga mantan Ketua Kampung Bangau Tanjung, mantan Penghulu Mukim Perak, Daerah Temerloh.

Politik
-------

Beliau menjadi wakil rakyat DUN Sanggang selama sepenggal dari tahun 1986 sehingga 1990. 

Selain itu, beliau juga pernah menjadi Naib Ketua UMNO Bahagian Mentakab selama sepenggal sebelum bahagian tersebut ditukar menjadi UMNO Bahagian Temerloh. 

DUN Sanggang kini telah dikenali sebagai DUN Kerdau setelah berlaku persempadanan semula DUN tersebut pada tahun 2004.

Meninggal dunia
---------------

Pada 11 Oktober 2011, Datuk Abdul Halim Mohd Seth, 65 tahun, meninggal dunia di Hospital Kuala Lumpur (HKL) pada 9.05 malam akibat komplikasi jangkitan paru-paru dan buah pinggang. Abdul Halim meninggal dunia di Unit Rawatan Rapi (ICU) HKL selepas dimasukan ke hospital itu selama hari.

Jenazahnya telah disemadikan bersebelahan kubur arwah ayahnya di Tanah Perkuburan Islam Bangau Tanjung, Temerloh, Pahang.

Rujukan
-------

1. ↑  Bekas ADUN Sanggang Meninggal Dunia Di HKL[*pautan mati kekal*]
Dalam perakaunan, **ekuiti** (atau **pemilik ekuiti**) adalah perbezaan antara nilai aset dan nilai liabiliti sesuatu yang berhutang. Ia adalah dikawal oleh persamaan berikut:

{\displaystyle }
Sebagai contoh, jika seseorang memiliki kereta bernilai $15,000 (aset), tetapi berhutang $5,000 di atas pinjaman terhadap mobil yang (tanggungjawab), yang mewakili kereta $10,000 ekuitas. Ekuitas boleh negatif jika liabiliti melebihi aset. **Pemegang saham ekuiti** (atau pemegang saham' ekuiti, pemegang saham dana, pemegang saham modal atau istilah yang sama) mewakili ekuitas syarikat sebagai dibagi antara para pemegang saham sudah biasa atau saham pilihan. Negatif pemegang saham ekuitas sering disebut sebagai pemegang saham defisit.

Selain itu, ekuitas juga boleh merujuk kepada ibu saham a corporation. Nilai saham bergantung pada perusahaan masa depan prospek ekonomi. Untuk syarikat dalam pembubaran proses, equity itu yang tersisa setelah semua liabiliti telah dibayar.

Ekuiti dalam hartanah
---------------------

Tanggapan ekuitas dengan hormat untuk real estate datang ekuitas dari penebusan. Ini ekuitas adalah harta kan bernilai perbezaan antara pasaran nilai harta dan jumlah apa-janji atau yang lain bebanan.

Rujukan
-------
Templat:Infobox geopolitical organization

**England dan Wales** (bahasa Inggeris: *England and Wales*code: en is deprecated , Wales: *Cymru a Lloegr*code: cy is deprecated ) ialah bidang kuasa undang-undang yang meliputi England dan Wales, dua daripada empat negara bahagian di United Kingdom. England dan Wales membentuk pengganti berperlembagaan kepada bekas Kerajaan England dan mengikuti sistem undang-undang tunggal yang dikenali sebagai undang-undang Inggeris.

Parlimen Wales (Wales: *Senedd Cymru*code: cy is deprecated ) yang diturunkan kuasa – sebelum ini dinamakan Perhimpunan Kebangsaan Wales – dicipta pada tahun 1999 oleh Parlimen United Kingdom di bawah Akta Kerajaan Wales 1998 dan memberi satu tahap pemerintahan sendiri di Wales. Kuasa Parlimen dikembangkan oleh Akta Kerajaan Wales 2006, yang membenarkannya meluluskan undang-undangnya sendiri, dan Akta tersebut juga memisahkan secara rasmi Kerajaan Wales daripada Parlimen Wales. Tiada badan yang setara bagi England, yang ditadbir secara langsung oleh Parlimen dan kerajaan United Kingdom.

Susunan keutamaan
-----------------

Susunan keutamaan di England dan Wales berbeza dengan Ireland Utara dan Scotland, dan dengam alam Komanwel.

Taman negara
------------

Taman negara di England dan Wales mempunyai rangka perundangan dan sejarah yang tersendiri.

Lihat juga
----------

* Mahkamah di England dan Wales
* Badan kehakiman di England dan Wales
* Hubungan budaya antara orang Wales dan orang Inggeris
* Geografi Wales
* Geografi England
* Kepulauan British

Rujukan
-------



| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Catalonia
* Israel
* Amerika Syarikat

 |
| Pangkalan data saintifik | 
* CiNii (Jepun)

 |
Untuk kegunaan lain, sila lihat Agra (nyahkekaburan).

Taj Mahal Agra
**Agra** Mengenai audio inisebutan (bantuan·maklumat) (Hindi: आगराcode: hi is deprecated , Urdu: آگرا‎), (IPA: ɑːɣrə) merupakan sebuah kota di lembah Sungai Yamuna di Uttar Pradesh, India. Ia disebut dalam mahakarya Mahabharata sebagai *Agrabana are Paradise*. Ptolemy, ahli geografi abad ke-2 yang terkenal, mencatat kota ini dalam peta dunianya sebagai Agra. 

Tradisi dan legenda mengatakan bahawa bandar raya Agra masa kini diasaskan oleh Raja Badal Singh (k.k. 1475) yang kubunya, Badalgarh, terletak di tempat kubu kini atau berhampirannya. Bagaimanapun Salman, pemuisi Parsi abad ke-12, menulis tentang sebuah serangan terdesak oleh Sultan Mahmud dari Ghazni ke atas bandar berkubu Agra yang dipegang oleh Raja Jaipal ketika itu.  Agra diperintah oleh Sultan Sikandar Lodi pada tahun 1506. Ia mencapai kemasyhuran sebagai ibu kota maharaja-maharaja Mughal dari tahun 1526 hingga tahun 1658 dan kini masih merupakan sebuah destinasi melancong yang utama kerana bangunan-bangunan zaman Mughalnya yang tersengam, khususnya, Taj Mahal, Kubu Agra, dan Fatehpur Sikri, dengan ketiga-tiga bangunan ini kini merupakan Tapak Warisan Dunia UNESCO.

Geografi
--------

Kedudukan Agra ialah 27.18° U 78.02° T,  di lembah Sungai Yamuna. Tinggi puratanya 171 meter (561 kaki). Ia menyempadani Mathura di utara, Dhaulpur di selatan, Firozabad di timur, Fatehabad di tenggara, dan Bharatpur di barat. Agra merupakan bandar raya yang ketiga terbesar di Uttar Pradesh.

Demografi
---------

Menurut banci India pada tahun 2000, Agra mempunyai jumlah penduduk sebanyak 1,259,979 orang, dengan 53% merupakan lelaki dan 47% merupakan perempuan. Kadar kenal huruf Agra sebanyak 65% mengatasi kadar purata negara sebanyak 63.5%, dengan 76% lelaki dan 53% perempuan boleh membaca. 11% daripada jumlah penduduk adalah kurang daripada umur 6 tahun.

Rujukan
-------

1. ↑  Laman web rasmi Agra
2. ↑  Laman web *Falling Rain Genomics, Inc:* Agra

Pautan luar
-----------

* Laman web rasmi Agra
* Laman web *AgraIndia:* Panduan Agra
* Laman web *Travel-Uttarpradesh:* Pelancongan Agra Diarkibkan 2007-11-04 di Wayback Machine
* Laman web *Agra-India:* Panduan Bandaraya Agra Diarkibkan 2006-03-10 di Wayback Machine
* Laman web *Bizagra:* Pelancongan Agra
* Laman web *Oriental Rugs:* Ambal Agra
* Laman web *Wikimapia:* Agra
* |  |  |
| --- | --- |
|  | Wikikembara memiliki panduan pelancongan bagi ***Agra***. |

* Laman web *AgraLiveIn:* Segala tentang Agra[*pautan mati kekal*]
* Laman web *VisitIndiaCity: Panduan Bandaraya Agra* Diarkibkan 2007-12-03 di Wayback Machine

  


|  |
| --- |
| **Bandar raya yang melebihi sejuta penduduk di India** |
| Agra • Ahmedabad • Allahabad • Amritsar • Asansol • Bengaluru • Bhopal • Chennai • Coimbatore • Delhi • Dhanbad • Faridabad • Hyderabad • Indore • Jabalpur • Jaipur • Jamshedpur • Kanpur • Kochi • Kolkata • Lucknow • Ludhiana • Madurai • Meerut • Mumbai • Nagpur • Nashik • Patna • Pune • Rajkot • Surat • Vadodara • Varanasi • Vijayawada • Visakhapatnam |

Templat:Uttar Pradesh

**Error: tiada nama laman disertakan (help).**
**Carrier** atau **English Carrier** adalah satu baka merpati hias yang dibiakkan selama bertahun-tahun melalui pembiakan terpilih. Carrier, bersama-sama dengan baka-baka merpati jinak yang lain berasal daripada burung Pergam Batu (*Columba livia*). Ia memiliki badan ramping, dengan leher yang agak panjang berbanding panjang keseluruhan badannya, dan ciri-ciri jelas yang lain termasuk satu pial bulat yang keras.

Sejarah
-------

Baka ini telah dibiakkan di England daripada satu silangan baka-baka yang bukan berasal daripada Eropah termasuk Carrier Parsi dan Carrier Baghdad, dan pouter. Baka merpati terbesar, *Old English Carrier* pada asalnya digunakan untuk menghantar mesej.

Menjelang pertengahan kurun ke-19, ciri-ciri pada standard *English Carrier* seolah-olah telah dicapai, dan baka ini dipuji kerana "keunggulan apabila kesemua ciri-ciri yang diingini telah dipenuhi". Pada masa ini, warna-warna baka masih terhad kepada hitam, putih dan dun (warna kelabu keperangan). Hari ini, English Carrier merupakan satu baka untuk pameran, dan bukan lagi baka merpati pos moden. Baka merpati pos kini dikenali sebagai Racing Homer, satu baka yang dibiakkan daripada lapan baka merpati yang berlainan termasuk English Carrier.

Lihat juga
----------

* Merpati pos

Rujukan
-------

1. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. ISBN 0-85390-013-2.
2. ↑  *The Journal of Horticulture, Cottage Gardener and Country Gentlemen*. **VIII**. London: The Proprietors. 1865. m/s. 241.
3. 1 2  *The Cultivator*. **VII**. Albany, N.Y.: Luther Tucker and Son. 1859. m/s. 158.
4. ↑  Blechman, Andrew D. (2006). *Pigeons: The Fascinating Saga of the World's Most Revered and Reviled Bird*. New York: Grove Press. m/s. 185. ISBN 978-0-8021-1834-9.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***English Carrier*** |

*
**Enercon GmbH**, yang berpusat di Aurich, Lower Saxony, Jerman, pernah menjadi 5 pemain teratas tetapi jatuh dari sepuluh teratas dari segi jumlah pemasangan pada tahun 2019. Ini telah menjadi peneraju pasaran di Jerman sejak pertengahan 1990-an. Enercon mempunyai kemudahan pengeluaran di Jerman (Aurich, Emden dan Magdeburg), Sweden, Brazil, India, Kanada, Turki dan Portugal. Pada bulan Jun 2010, Enercon mengumumkan bahawa mereka akan menubuhkan ibu pejabat Ireland di Tralee.

Setakat Disember 2017[kemas kini], Enercon telah memasang lebih daripada 26.300 turbin angin, dengan kapasiti penjanaan tenaga melebihi 43 GW. Model yang paling kerap dipasang adalah E-40, yang mempelopori reka bentuk tanpa kotak gear pada tahun 1993. Sehingga Julai 2011, Enercon mempunyai permodalan pasaran 7.2% di seluruh dunia (tertinggi kelima) dan 59.2% di Jerman.

Enercon membekalkan turbin angin kepada syarikat elektrik British Ecotricity, termasuk yang disebut sebagai *turbin paling terkenal di Inggeris*, E-70 di Green Park Business Park.

Rujukan
-------

1. ↑  Simon, Hermann: Hidden Champions of the 21st Century : Success Strategies of unknown World Market Leaders. London: Springer, 2009.- ISBN 978-0-387-98147-5
2. ↑  
"55 IT and wind jobs created in Tralee". June 2010. Diarkibkan daripada yang asal pada 28 March 2012. Dicapai pada 15 July 2011.
3. ↑  
"Enercon at a Glance". 2011. Dicapai pada 15 July 2011.
4. ↑  
"Enercon Chronology". 2011. Dicapai pada 15 July 2011.
5. ↑  
"Market Shares". 2011. Dicapai pada 15 July 2011.
6. ↑  "Ecotricity: Our Partners". Diarkibkan daripada yang asal pada 20 July 2011. Dicapai pada 15 July 2011.
7. ↑  "Green Park, Reading: The UK's Most Visible Wind Turbine". Diarkibkan daripada yang asal pada 2018-12-21. Dicapai pada 15 July 2011.

Pautan luar
-----------

* Laman utama Enercon
**Felda Gunung Besout** merupakan sebuah kampung yang terletak di Sungkai, Perak Darul Ridzuan. Kebanyakan peneroka di sini berketurunan Banjar, Jawa dan Melayu. Terdapat beberapa kawasan rancangan FELDA di Gunung Besout, Sungkai, Perak:

* Felda Gunung Besout 1
* Felda Gunung Besout 2
* Felda Gunung Besout 3
* Felda Gunung Besout 4
* Felda Gunung Besout 5
* Felda Gunung Besout 6
* Felda Gunung Besout 7

Sekolah
-------

* Sekolah Kebangsaan Seri Besout, Felda Gunung Besout 1
* Sekolah Kebangsaan Felda Gunung Besout 3
* Sekolah Kebangsaan Felda Gunung Besout 4
* Sekolah Kebangsaan Felda Gunung Besout 5
* Sekolah Menengah Kebangsaan Felda Besout

Koperasi
--------

* Koperasi Serbaguna Felda Gunong Besout 1,Koperasi Serbaguna, Felda Gunung Besout 1, 35600 Sungkai
* Koperasi Serbaguna Felda Gunung Besout 2,No. 2, Kompleks Kedai, Jalan Raya, Felda Gunung Besout 3, 35600 Sungkai

Perpustakaan
------------

Perpustakaan Desa Gugusan Felda Besout mula dibuka kepada orang ramai pada tarikh 2 Mei 1996. Ia di kendalikan oleh seorang petugas iaitu pembantu Perpustakaan, Pn. Norazian bt Mohd Ayob. Waktu perkhidmatan bagi perpustakaan ini ialah pada hari Selasa hingga Sabtu dari jam 9.30 pagi hingga 5 petang manakala pada hari Ahad pula, perpustakaan ini hanya beroperasi dari jam 9 pagi hingga jam 1 petang. Perpustakaan ini ditutup pada hari Isnin.

Perpustakaan ini mempunyai lebih 5000 buah buku untuk pelbagai peringkat umur dan turut menyediakan lebih 30 buah majalah seperti terbitan Dewan Bahasa dan Pustaka. Pihak Perpustakaan juga menyediakan bahan bacaan seperti suratkhabar. Perkhidmatan penggunaan komputer dan internet turut disediakan dengan percuma oleh pihak kerajaan di bawah kendalian KTAK. Perkhidmatan pinjaman buku disediakan untuk pengguna yang mendaftar sebagai ahli perpustakaan yang terbahagi kepada 3 peringkat ahli iaitu ahli kanak-kanak, remaja dan dewasa. Pembayaran untuk pendaftaran keahlian berjumlah RM1.00. 

* Perpustakaan Desa Gugusan Felda Besout, Gunung Besout Satu, 35600, Sungkai

Pusat kesihatan
---------------

* Pusat Kesihatan Felda Gunung Besout 3, 35600 Sungkai
* Pharmaniaga Logistics Sdn Bhd, Pusat Kesihatan, Felda Gunung Besout 3, 35600 Sungkai

Bekalan elektrik
----------------

* Tenaga Nasional Bhd,56/82, Rumah Kakitangan Felda, Jalan Pegawai, Felda Gunung Besout 2, 35600 Sungkai

Balai raya
----------

* Jalan Belibis, Felda Gunung Besout 2, 35600 Sungkai
**Abdul Halim bin Bukhari** atau lebih dikenali sebagai **Halim** atau **Alim** dilahirkan pada  (1970-10-16) 16 Oktober 1970 (umur 52) di Ipoh, Perak. Malaysia Alim merupakan bekas vokalis kumpulan rock popular 90-an, Kris yang mula dikenali menerusi lagu hitnya yang berjudul **Tiara**.

Pembabitan awal
---------------

Pada awal pembabitannya sebagai insan seni, Alim merupakan seorang pembantu di set penggambaran filem **Senyuman Seorang Seniman** lakonan M.Nasir. Bakatnya dalam bidang nyanyian kemudiannya dikesan oleh komposer tersebut lalu menggabungkan beliau dengan tiga orang pemuzik dari negeri Johor Darul Takzim iaitu Boy (gitar), Lomaq (bass) serta Joey (drum) dan terbentuklah Kris.

Sebagai vokalis Kris
--------------------

Beliau pernah menghasilkan dua buah album sewaktu bersama kumpulan tersebut iaitu **Tiara** (1991) dan **Ratna** (1993). Kejayaan paling besar dicapai oleh kumpulan tersebut ialah di Juara Lagu 1991 menerusi lagu **Tiara**. Lagu tersebut juga menjuarai carta stesen-stesen radio seluruh negara dan menjadi salah satu lagu paling popular pada awal dekad 90-an.

Selepas Kris berpecah pada tahun 1995, beliau terus menyepikan diri dari bidang seni suara.

Kemunculan semula 2005
----------------------

Pada tahun 2005, beliau kembali merakamkan sebuah 'single' berjudul **Kunjungan Terakhir** yang dimuatkan dalam album kompilasi **Khazanah Rock**.

Seterusnya pada tahun 2006, Alim bersama tiga vokalis rock seangkatan beliau iaitu Nai (Dinamik), Bagio (Damasutra) dan Nizam (Laksamana) membuat kemunculan semula dengan sebuah album yang diberi judul **Penangan Rock**. Album tersebut memuatkan dua lagu baru dan selebihnya lagu-lagu hits lama yang dirakamkan semula.

Lagu-lagu yang terkandung dalam album **Penangan Rock** adalah:

1. Segenggam Bara Api (Nai Dinamik)/(Nizam Laksamana)
2. Gelutan Cinta (Bagio Damasutra)/(Alim Kris)
3. Gugurnya Bunga Cinta (Nizam Laksamana)
4. Masih Ada Rindu (Nai Dinamik)
5. Asyik (Bagio Damasutra)
6. Jauh Disudut Hati (Alim Kris)
7. Diantara Gadis (Nai Dinamik)
8. Gelombang Cinta (Nizam Laksamana)
9. Tiara (Alim Kris)
10. Aku Dan Kenangan (Bagio Damasutra)
11. Biar Putih Tulang (Nai Dinamik)

Selepas itu beliau tidak lagi aktif menyanyi.

Rujukan
-------

* KRIS (Rock Diarkibkan 2016-03-04 di Wayback Machine)
* Khazanah Rock Diarkibkan 2016-03-04 di Wayback Machine
* Penangan Rock masih ada sengat Diarkibkan 2016-04-14 di Wayback Machine
**Aisyah** ialah single ketiga oleh kumpulan rock Malaysia iaitu Projector Band. Lagu ini mempunyai konsep muzik yang agak lain daripada single-single Projector Band sebelum ini.

Lagu Aisyah ini dikeluarkan secara rasmi di Itunes, Joox dan Spotify pada 12 Mei 2017 dan lirik videonya dikeluarkan dua hari selepas itu.

Sejarah
-------

Pada asalnya, lagu ini kepunyaan gitaris utama kumpulan ini iaitu Razif bersama kumpulan muzik lama beliau yang telah dimuat naik di YouTube tahun 2014. Tetapi pada awal 2017, seorang individu telah menyanyikan semula lagu ini kemudian menjadi tular di laman sosial, ramai yang menyangka lagu ini dicipta oleh individu tersebut. Oleh sebab itu, mereka menjadikan lagu ini single ketiga mereka walaupun mereka mempunyai lagu lain untuk single ketiga mereka.

Carta
-----

| Carta (2017) | Kedudukantertinggi |
| --- | --- |
| Carta Joox Top 100 Hits Tempatan | 1 |
| Top 100 Hits Terbaru | 1 |
| Carta ERA 40 | ERA fm | 4 |

Rujukan
-------

1. ↑  "Lagu ‘Aishah’ Itu Saya Punya" – Razif (Projector Band) - Dicapai pada 12 Mei 2017
2. ↑  "Top 100 Joox Carta Hits Tempatan". 18 Disember 2016.

Pautan luar
-----------

* Projector Band - Aisyah \*\* Release 12hb May di Spotify \*\* (Teaser Spotify) 12 Mei 2017

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**AF88 Simfoni** merupakan telefon bimbit pertama buatan Malaysia. Antara kelebihannya ialah ia mempunyai *aplikasi waktu solat* yang membolehkan pengguna-pengguna Muslim sentiasa diingatkan dengan laungan azan apabila masuk sesuatu waktu solat. Telefon ini juga telah mendapat kelulusan sepenuhnya daripada SIRIM.

Telefon bimbit keluaran Aifa ini mempunyai beberapa spesifikasi penting seperti menyokong kegunaan tiga jalur (*tri-band*) GSM 900/1800/PCS 1900. Ciri ini penting bagi mereka yang sering mengembara ke luar negara yang membolehkan mereka mengaktifkan fungsi perayauan antarabangsa,

Model sulung yang memasuki pasaran tempatan adalah AF88 Simfoni dilengkapi dengan fungsi GPRS 10, SMS (khidmat pesanan ringkas) dan MMS (khidmat pesanan multimedia).

Fungsi GPRS akan membolehkan pengguna mengakses Internet dengan lebar jalur yang lebih luas dan cepat untuk mendapatkan imej, data dan suara. Model AF88, juga mempunyai fungsi WAP 1.2.1 dan 14.4 KBit/s yang membolehkan pengguna dapat menggunakan pelbagai aplikasi GPRS seperti melihat trafik, menghantar/menerima gambar MMS dan sebagainya.

Telefon ini mempunyai dua skrin iaitu skrin biasa di dalam dengan resolusi warna 65,000 dan skrin luaran (apabila ditutup) warna 4,000. Untuk skrin luaran, selain daripada boleh melihat paparan nombor dan nama pemanggil, telefon ini juga mempunyai aplikasi jam analog yang boleh disesuaikan mengikut cita rasa pengguna untuk menambah keceriaan skrin.

Beberapa perkara yang menarik dengan AF88 seperti penyimpanan SMS dalam memori sehingga 150 hingga 200 mampu membuat pengguna selesa menggunakannya. Begitu juga dengan memori penyimpanan nama boleh menampung sehingga 500 nama.

AF88 mempunyai folder peribadi yang bertujuan memastikan mesej diterima disimpan dalam satu folder rahsia yang hanya boleh dibuka menggunakan kata laluan.

Telefon berkenaan telah diolah untuk menepati kehendak khususnya masyarakat Muslim dengan menambah azan secara rakaman penuh daripada Imam Masjidil Haram bagi jam penggera.

Memandangkan ia merupakan telefon keluaran tempatan, Aifa juga telah memasukkan sebanyak *20 lagu Melayu popular* yang boleh dijadikan sebagai nada dering. Pengguna boleh terus memilih lagu-lagu yang sesuai tanpa perlu berbelanja lebih dan bersusah payah memuat turun lagu-lagu lain. AF88 juga dilengkapi dengan 40 bunyi polifonik dan hiasan skrin (*wallpaper*) bagi menepati cita rasa pengguna.

Kuasa bateri untuk tempoh menunggu ialah sehingga 180 jam dan bercakap sehingga tiga jam.

Jenama
------

* Aifa

Pautan luar
-----------

* Laman web rasmi Diarkibkan 2017-05-16 di Wayback Machine
| Sejarah ChinaSejarah China **Sejarah China** |
| --- |
| **PURBA** |
| **3 Tokoh Mulia & 5 Maharaja** |
| **Dinasti Xia** 2100–1600 BCE |
| **Dinasti Shang** 1600–1046 BCE |
| **Dinasti Zhou** 1045–256 BCE |
|  **Zhou Barat** |
|  **Zhou Timur** |
|    Zaman Musim Bunga dan Musim Luruh |
|    Zaman Negara Berperang |
| **Maharaja** |
| **Dinasti Qin** 221 BCE–206 BCE |
| **Dinasti Han** 206 BCE–220 CE |
|   **Han Barat** |
|   **Dinasti Xin** |
|   **Han Timur** |
| **Tiga Kerajaan** 220–280 |
|   **Wei, Shu & Wu** |
|  **Dinasti Jin** 265–420 |
|    **Jin Barat** | **16 Kerajaan**304–439 |
|    **Jin Timur** |
|  **Dinasti-dinasti Utara & Selatan**420–589 |
| **Dinasti Sui** 581–618 |
| **Dinasti Tang** 618–907 |
|   (   **Zhou Kedua** 690–705 ) |
| **5 Dinasti & 10 Kerajaan**907–960 | **Dinasti Liao**907–1125 |
| **Dinasti Song**960–1279 |  |
|   **Song Utara** |  | **Xia Barat** |
|   **Song Selatan** | **Jin** |  |
| **Dinasti Yuan** 1271–1368 |
| **Dinasti Ming** 1368–1644 |
| **Dinasti Qing** 1644–1911 |
| **MODEN** |
| **Republik China** 1912–1949 |
| **Republik Rakyat China** 1949–kini | **Republik China**(Taiwan) 1945–kini |
| 
**Rencana berkaitan** 

Sejarah China
Garis masa sejarah China
Dinasti-dinasti dalam sejarah China
Sejarah bahasa
Sejarah seni
Sejarah ekonomi
Sejarah pendidikan
Sejarah sains dan teknologi
Sejarah perundanganSejarah media
Sejarah ketenteraanSejarah keluatan
 |
| Kotak ini: * lihat
* bincang
* sunting
 |

**Enam Belas Kerajaan**, atau kadang-kala dipanggil sebagai **Enam Belas Negeri**, adalah satu kumpulan beberapa negara berdaulat berjangka hayat pendek di China dan kawasan-kawasan berjirannya bermula pada tahun 304 sehingga 439 AD selepas pengunduran Dinasti Jin (265–420) ke China Selatan dan sebelum penubuhan Dinasti-dinasti Utara. Asalnya, istilah ini pertama kali digunakan oleh Cui Hong di dalam rekod sejarah yang hilang, *Shiliuguo Chunqiu* (Sejarah Musim Bunga dan Luruh dari Enam Belas Kerajaan) dan merangkumi enam belas kerajaan pada era ini, iaitu negeri Han Zhao, Zhao Akhir, Cheng Han, Bekas Liang, Liang Akhir, Liang Utara, Liáng Barat, Liang Selatan, Bekas Yan, Yan Akhir, Yan Utara, Yan Selatan, Bekas Qin, Qin Akhir dan Qin Barat dan Xia. Istilah ini kemudian diperluaskan bagi memasukkan negeri-negeri berdaulat bermula pada tahun 304 sehingga 439. Kewujudan kerajaan-kerajaan tidak kesemuanya bertahan sehingga sepanjang tempoh ini.

Sejarah
-------

Zaman Enam Belas Kerajaan yang juga dikenali sebagai Zaman Wu Hu, adalah salah satu zaman malapetaka di dalam sejarah China. Berikutan penguaasaan China buat satu tempoh yang lama sejak dinasti Qin, pemberontakan Wu Hu memberi kesan kepada hampir keseluruhan tanah besar China. Ia tidak berakhir sehingga Jin mendapat kebanyakan kawasan di tengah China sementara Wei Utara mendapat kawasan di utara Sungai Kuning.

Rujukan
-------

Sumber
------

* Shiliuguo Chunqiu
* Li Bo, Zheng Yin, "5000 years of Chinese history", Inner Mongolian People's publishing corp , ISBN 7-204-04420-7, 2001.

|
|  |
| Didahului oleh**Dinasti Jin Barat** | **Dinasti di dalam sejarah China**304 – 439 | Diikuti oleh:**Dinasti-dinasti Utara dan Selatan** |

Templat:16 Kingdoms
Pusat Membeli-Belah **AEON Bukit Mertajam** merupakan sebuah kompleks membeli-belah bersepadu moden yang terbesar di Alma. Pusat membeli-belah ini yang juga dikenali sebagai JUSCO Bukit Mertajam mempunyai enam aras .Tahap runcit adalah di Tingkat Bawah, Tingkat 1 dan Tingkat 2, manakala tempat letak kereta berada di tingkat bawah tanah, tingkat 3 dan di atas bumbung. Kompleks ini juga mempunyai perpustakann siber yang dikendalikan oleh Perpustakaan Pulau Pinang.

Sejarah
-------

Dengan pembukaan pusat membeli-belah ini pada 4 Jun, 2014, AEON berpindah dari AEON Bandar Raya Seberang Prai , yang terletak di Bandar Perda, Bukit Mertajam. Tujuan AEON mall berpindah dari Bandar Perda ke Alma adalah untuk menarik lebih banyak pelanggan dari Bukit Mertajam dan Kulim

Senarai Penyewa
---------------

Berikut adalah sebilangan kecil penyewa dalam AEON Mall Bukit Mertajam.

* Popular Bookstore
* TGV Cinemas
* Daiso, Switch
* Uniqlo
* Padini Authentics
* F.O.S.
* Starbucks
* KFC
* Subway
* myNEWS.com

Panduan ke AEON Bukit Mertajam
------------------------------

AEON Bukit Mertajam terletak di Jalan Rozhan. Kompleks ini dihubungkan dengan bas Leong Hock bernombor 16 yang boleh diambil di Summit.

Rujukan
-------

1. ↑  "salinan arkib". Diarkibkan daripada yang asal pada 2017-04-07. Dicapai pada 2015-12-31.
2. ↑

Pautan Luar
-----------

* Penang Travel Tips
Tan Sri Dr. **Ampikiapakan Kandiah** adalah merupakan seorang doktor pakar dalam bidang perubatan respiratori dan juga adalah doktor peribadi kepada Perdana Menteri Malaysia ke-8, Tan Sri Muhyiddin Yassin. Beliau telah membuat rawatan ke atas Tan Sri Muhyiddin Yassin ketika disahkan menghidap penyakit barah pankreas yang dikesan pada tahap awal pada tahun 2018 lalu. Setelah diberikan rawatan, Tan Sri Muhyiddin Yassin telah pulih sepenuhnya.

Beliau telah berkhidmat dengan keluarga Tan Sri Muhyiddin Yassin sejak tahun 1992 ketika Tan Sri Muhyiddin Yassin menjawat jawatan sebagai Menteri Besar Johor. Perkenalan mereka bermula ketika Puan Sri Noorainee Abdul Rahman ingin mendapatkan rawatan untuk penyakit asma yang dihidapi oleh beliau.

Kerjaya
-------

Beliau telah bertugas sebagai Pegawai Perubatan di beberapa hospital kerajaan di Malaysia dari tahun 1972 hingga tahun 1976 lalu. Kemudian, beliau telah dilantik sebagai Pendaftar Perubatan di Pusat Tibi Negara dari tahun 1976 selama 2 tahun. Selepas itu, beliau menyambung pengajian pasca ijazah di Brompton Hospital and Royal London Hospital, United Kingdom.

Setelah bergraduat, beliau meneruskan kerjaya profesion beliau sebagai Pakar Perunding Pernafasan di Pusat Tibi Negara pada tahun 1980 lalu. Beliau telah membuka klinik sendiri pada tahun 1981 di Hospital Pantai, Kuala Lumpur.

Beliau telah dilantik sebagai Naib Canselor pertama Universiti AIMST selama 2 tahun pada tahun 1996 lalu. Pada tahun 1997, beliau telah dilantik sebagai Pengerusi Universiti AIMST.

Bibliografi
-----------

* ‘The Doctor Will See You Now – My Life With Ampikaipakan Kandiah’ ISBN , Thamayanthi Devi, Kuala Lumpur

Penghargaan
-----------

* Malaysia
	+ Panglima Setia Mahkota (PSM) - **Tan Sri** (2006)

Rujukan
-------

1. ↑  'Dr Ampikaipakan, penyelamat nyawa saya'
2. ↑  ‘Laporan perubatan Muhyiddin sama, bukan dari pusat pakar berkaitan’
3. ↑  Biodata
4. ↑  Tan Sri Muhyiddin Lancar Buku Autobiografi
5. ↑  Senarai penerima PSM 2006
*See Abu Jafar al-Muradi bagi ahli tatabahasa Mesir.*

Cebisan Kitab al-Asrar fi nata'ij al-afkar. Kurun ke-11
**Alī Ibn Khalaf al-Murādī** (al-Andalus, kurun ke-11) ialah seorang jurutera mekanikal dan penulis manuskrip teknologi yang unik berjudul *Kitāb al-asrār fī natā'ij al-afkār* (*Buku Rahsia-rahsia Hasil Buah Fikiran*). Ia disalin dan digunakan di istana Alfonso VI dari León dan Castile di Sepanyol pada kurun ke-11.[*perlu rujukan*]

Manuskrip tersebut memberi maklumat tentang "Jam istana dan kijang" dan banyak bentuk lain bagi jam rumit dan alat pintar. Al-Muradi sezaman dengan Abū Ishāq Ibrāhīm al-Zarqālī.[*perlu rujukan*]

Pada tahun 2008, Kitab al-Asrar al-Muradi diterbitkan dalam bentuk faksimili, diterjemahkan ke dalam bahasa Inggeris, Itali, Perancis bersama teks asal bahasa Arab dan dalam edisi elektronik dengan semua mesin diterjemahkan dalam 3D oleh pusat kajian Itali Leonardo3.

Beliau juga mereka astrolab sejagat dengan bantuan al-Zarqali. Rekaan al-Muradi dan al-Zarqali dimasukkan ke dalam *Libros del Saber* (1227) atas arahan Alfonso X dari Castile.

Rujukan
-------

1. ↑  *Technology in the service of progress: The examples of hydraulic technologies*, Ahmed Djebbar, **Arab-Muslim Civilization in the Mirror of Universal**, (UNESCO, 2010), 292, 300.
2. ↑  David A. King, *World-maps for finding the direction and distance to Mecca*, (Brill, 1999), 330.
3. ↑  *The Migration of Instrumental Knowledge from Flanders to Spain*, Koenraad Van Cleempoel, **Silent Messengers: The Circulation of Material Objects of Knowledge in the Early Modern Low Countries**, Ed.Sven Dupré and Christoph Herbert Lüthy, (Transaction Publishers, 2011), 76.
Monumen Abdul Rahman I. Almuñécar, Sepanyol.
**Abdul Rahman I** juga disebut sebagai **Abd ar-Rahman I** atau **Abdul Rahman al-Dakhil** ("Pendatang") merupakan pengasas khilafah Cordoba. Beliau mengembara bersama-sama pengawal peribadinya selepas kejatuhan kerajaan bani Umaiyah di Damsyik sehingga sampai di Sepanyol. Setibanya di sana, beliau memaklumkan tentang keadaan pergolakan dan pertukaran tampuk pemerintahan di benua Arab.
Dengan itu, kerajaan Islam di Sepanyol mengisytiharkan pemisahan daripada kerajaan bani Abbasiyah dan melantik Abdul Rahman I sebagai Amir bagi kerajaan Islam Sepanyol.

Kematian
--------

Tarikh sebenar kematian Abdul Rahman pada azalinya masih samar, namun, para sejarawan telah menyifatkan bahawa beliau telah meninggal sekitar tahun 785 hingga 788 M. Abdul Rahman telah meninggal dunia di Bandar Cordoba (*City of Cordova*) dan dikebumikan di suatu tapak yang digelar "Mezquita". Sebelum kematiannya, Abdul Rahman, telah mewasiatkan anak lelaki kesayangannya Hisham I untuk mewarisi takhta Kerajaan Bani Umaiyah di Sepanyol.

Rujukan
-------

1. ↑  *Granada: A Case Study of Arab Urbanism in Muslim Spain*, James Dickie, **The Legacy of Muslim Spain**, ed. Salma Khadra Jayyusi and Manuela Marín, (Brill, 1994), 19.

|
|  |
| Didahului oleh**-** | **Ketua Umaiyah** | Diikuti oleh:**Hisham I** |
| **Amir Cordoba**788–796 |
**Adjie Mindosio Pangestu** (lahir di Semarang, Jawa Tengah, 5 November 1969; umur 53 tahun) merupakan seorang pelakon lelaki Indonesia.

Kerjaya
-------

Adjie memulakan kerjayanya dari pentas model, kemudian berkembang ke sinetron. Sinetron pertamanya adalah *Mahkota Majapahit* (1994) dan menyusul kemudian *Kaca Benggala* bersama Meriam Bellina. Sinetron yang dibintanginya antara lain: *Harga Diri*, *Mawar Sejati Mawar Berduri*, *Sayangi Aisyah*, *Tersanjung 6*, *Misteri Nini Pelet*, "Bulan Berkaca", *Kalau Cinta Sudah Bicara*, *Iman*, *Cincin*, *Pintu Hidayah*, *Pria Rumah Tangga* (PRT), *Mister Bego*, dan *Jangan Ada Dusta*.

Kehidupan peribadi
------------------

Adjie dan Annisa
Adjie Pangestu berkahwin dengan Annisa Tribanowati (kini menukar nama Annisa Trihapsari) pada 23 Mac 1999. Mereka dikurniakan seorang anak bernama Muhammad Rafi Akbar Putra Pangestu. Perkahwinan tersebut hanya bertahan selama 3 tahun. Disebabkan adanya orang ketiga mengakhiri perkahwinan mereka. Kemudian mereka juga sempat bertengkar mengenai hak penjagaan anak, bahkan sehingga mengadu dipukul.

Selepas bercerai dengan Annisa, Adjie dikatakan pernah menjalinkan hubungan dengan Nadia Natasha Al Kalifi kemudian putus disebabkan seorang pelakon, Sisca Dewi. Namun pada 8 Jun 2007, dua minggu setelah bekas isterinya berkahwin, Adjie akhirnya berkahwin dengan Nadia Natasha Al Kalifi. Setelah mengalami beberapa pertengkaran akhirnya Adjie-Nadia secara rasmi bercerai pada 7 Oktober 2009

Filemografi
-----------

* *Reinkarnasi* (2000)
* *Misi:1511* (2006)
* *Dendam Arwah Rel Bintaro* (2013)

Sinetron
--------

* *Harga Diri*
* *Mawar Sejati Mawar Berduri*
* *Sayangi Aisyah*
* *Tersanjung 6*
* *Misteri Nini Pelet*
* *Bulan Berkaca*
* *Kalau Cinta Sudah Bicara*
* *Iman*
* *Cincin*
* *Pintu Hidayah*
* *Pria Rumah Tangga (PRT)*
* *Mister Bego*
* *Jangan Ada Dusta*
* *Cinta RockStar*

Rujukan
-------

1. ↑
2. ↑

Pautan luar
-----------

* (Indonesia) Profil di laman KapanLagi.com.


  


|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi drama adaptasi novel ini, lihat Aku Isterinya.

***Aku Bukan Mistress*** ialah novel 2011 oleh penulis novel Malaysia, Acik Lana terbitan Kaki Novel. Ia telah diadaptasikan sebagai sebuah siri drama yang bertajuk *Aku Isterinya* terbitan TV3 pada 2014.

Sinopsis
--------

Dua tahun menghambakan diri di dalam penjara yg dibina oleh Mikail dgn bertemankan dosa, Mya mula mencari arah hidupnya. Kehadiran Adam yg kejam, Shamil yg menagih janji silam, Suzanne yang menyakitkan hati dan Datin Adiba yg sinis membuatkan hidup Mya semakin sempit. Sikap Mikail yang semakin aneh dari sehari ke sehari membuatkan Mya keliru. Dlm resah ada debar, dlm benci ada rindu, dalam marah ada tenang... Mikail mendera hati dan perasaannya.

Sampai kemuncaknya, Mya tekad. Dia mahu menoktahkan semua catatan noda dan dosa dalam diari hidupnya sebagai seorg perempuan simpanan, tapi bagaimana? Kaki ingin berlari menjauhi Mikail, tapi hati mengikat janji secara sembunyi.

Mengapa membina harapan jika penghujungnya tidak seindah impiah? Dan... cukupkah tempoh dua tahun untuk memastikan debaran di hati mereka melagukan rentak yg sama?

Keluaran dan legasi
-------------------

Rencana utama: Aku Isterinya
*Aku Bukan Mistress* dikeluarkan pada 2011 oleh Kaki Novel. Pada tahun 2014, novel ini telah diadaptasikan ke siaran TV melalui drama waktu perdana di Slot Akasia bermula 2 April 2014 di TV3, dibintangi oleh Izzue Islam dan Anzalna Nasir.

Rujukan
-------

1. ↑  Acik Lana (2011). *Aku Bukan Mistress*. Karya Seni. ISBN 9789675067846.
2. ↑  Aku Bukan Mistress oleh Acik Lana Goodreads. Dicapai pada 8 Februari 2018.